
         Parlamentul României

Camera Deputaţilor

COMISIA JURIDICĂ,

DE DISCIPLINĂ ȘI IMUNITĂȚI
	

	
	
	


București, 17 septembrie 2019

            Nr. 4c-13/637
      AVIZ

asupra Proiectului de Lege privind acceptarea Amendamentului la Protocolul de la Montreal privind substantele care epuizează stratul de ozon, adoptat la Kigali, în cadrul celei de-a XXVIII-a reuniuni a Părtilor, la data de 14 octombrie 2016

În conformitate cu prevederile art.95 din Regulamentul Camerei Deputaţilor, republicat, cu  modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiect de Lege privind acceptarea Amendamentului la Protocolul de la Montreal privind substantele care epuizează stratul de ozon, adoptat la Kigali, în cadrul celei de-a XXVIII-a reuniuni a Părtilor, la data de 14 octombrie 2016, trimis cu adresa nr. P.L.x. 333 din 2 septembrie 2019 şi înregistrată cu nr. 4c-13/637 din 3 septembrie 2019.

Conform dispoziţiilor art.75 din Constituţia României, republicată şi ale art. 92 alin.(8) pct.2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este prima Cameră sesizata. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut inițiativa legislativă menționată mai sus în şedinţa din 17 septembrie 2019.

Proiectul de lege are ca obiect de reglementare acceptarea Amendamentului la Protocolul de la Montreal privind substanţele care epuizează stratul de ozon, adoptat de Kigali, în cadrul celei de-a XXVIII-a reuniuni a Părţilor, la data de 14 octombrie 2016. Scopul proiectului de act normativ îl constituie abordarea etapizată a gestionării substanţelor care depreciază stratul de ozon, în conformitate cu principiile dezvoltării durabile, în vederea diminuării riscurilor asupra sănătăţii umane şi mediului.

Membrii Comisiei au examinat inițiativa legislativă supusă avizării, expunerea de motive, avizul favorabil al Consiliului Legislativ nr. 477/11.06.2019. 

În urma dezbaterilor s-a hotărât, cu unanimitate de voturi, avizarea favorabila a proiectuui de Lege, în forma transmisă Comisiei juridice, de disciplină și imunități de către Biroul Permanent.

Inițiativa legislativă face parte din categoria legilor ordinare. 

                                PREŞEDINTE,                                                    SECRETAR,

                              Nicușor HALICI                                    Aida – Cristina CĂRUCERU
 Referent parlamentar, 

Adelina Tărlungeanu 

